Kommune redder egnsteater Trods balladen om den nedsatte statsstøtte til egnsteatrene, står Himmerlands teater nu til at overleve. Kommunen har bevilget de ekstra penge, der skal til, for at Himmerlands Teater endnu en gang kan godkendes som egnsteater. Med den ekstra pengesæk i hånden, opfylder teatret nu minimumsgrænsen med et budget på 2.7 millioner kr. Vigtig kultur -Det er vi voldsomt glade for, siger Susanne Sangill, som er kunstnerisk leder på Himmerlands Teater om kommunens ekstra bevilling. -Vi havde selvfølgeligt håbet på det, men man kan jo aldrig vide. Det er svært at være kommunal politiker, og sidde og fordele pengene, men det viser bare, at de ved hvad kulturen betyder, fortsætter hun.
Egnsteatret har nu de nødvendige økonomiske midler, der skal til for at overleve.